Kuivajõe külanõukogu
Kuivajõe külanõukogu oli külanõukogu Eesti NSV-s. Külanõukogu moodustati 1954 juunis Kose rajoonis Kurena ja Oru külanõukogu liitmise tulemusena. Külanõukogu keskus asus Kolu külas. Külanõukogu piires tegutsesid 1954. aasta seisuga "Sotsialismi Tee" ja J. Lauristini nimeline kolhoos. Seoses Kose rajooni likvideerimisega liideti Kuivajõe külanõukogu 1959 veebruarist Harju rajooniga. 1970. aasta seisuga oli külanõukogu pindala 132 km² ja elanike arv 2229. Külanõukogu hõlmas Kabeli, Kanavere, Karla, Kata, Kolu, Kose-Uuemõisa, Krei, Kuivajõe, Kurena, Liivaküla, Nõmme, Nõrava, Oru, Ridaküla, Saula, Särge, Tade, Tammiku, Tuhala ja Võivere küla.